<classify> Akizungumza na gazeti hili kwa njia ya simu jana, Julio alisema atafanya maajabu ambayo hayakutarajiwa na wadau wengi wa soka kwani anakisuka vilivyo kikosi chake. Mwadui ni miongoni mwa timu zilizopanda daraja msimu huu pamoja na Majimaji ya Songea, African Sports ya Tanga na Toto African ya Mwanza.Naamini timu yangu iko vizuri na inao uwezo wa kuifunga timu yoyote kwenye Ligi Kuu, nyie mtashangaa wenyewe na timu zenu hizo zinazoshindana kusajili wachezaji wa kigeni, me nitawatoa kamasi, alisema Julio.Alisema katika kuhakikisha timu yake inakaa sawa wamejichimbia mahali kutafuta makali zaidi na kwamba baadaye watakwenda kuweka kambi nje ya nchi tayari kwa Ligi Kuu inayotarajiwa kuanza Septemba 22 mwaka huu. Tupo mahali, sitaki kusema ni wapi ila we jua tu Mwadui imejichimbia sehemu ikifanya maandalizi yake ya kufa mtu, alisema.Baada ya hapo tutamalizia kambi yetu nje ya nchi, kisha tutarudi kuwanyoa watu kwenye ligi, alisema Julio aliyewahi kuifundisha Simba kwa vipindi tofauti.  <topic>: michezo 